                             højesterets dom
                           afsagt onsdag den 20. juni 2018
sag 18/2017
(2. afdeling)
statsborgerforeningen som mandatar for
sarah abdul hadi,
bilal abdul hadi,
mossa abdel razzak merhi,
abdullah chehade,
mohammad ghoneim,
alia khaled kablaoui,
wassim khaled kablaoui,
marwan yassin,
alle zakaria abdel-razzak,
osama assad keblawi,
nesrin kablaoui,
ajah amar el zaman jamal saleh,
chehade ali chebib,
mahmoud ali chebib,
jesmin majed abou soweid,
maria ayoub og
mariam daoud
(advokat christian harlang, beskikket for alle)
mod
udlændinge- og integrationsministeriet
(advokat flemming orth)
i tidligere instans er afsagt dom af østre landsrets 2. afdeling den 21. december 2016.
                                                - 2 -
i pådømmelsen har deltaget syv dommere: lene pagter kristensen, jon stokholm, vibeke
rønne, jens peter christensen, hanne schmidt, jan schans christensen og lars apostoli.
påstande
appellanterne har gentaget deres principale påstand. subsidiært har de nedlagt påstand om, at
udlændinge- og integrationsministeriet skal betale 30.500 kr. til hver af dem bortset fra, at
ministeriet kun skal betale 10.500 kr. til mahmoud ali chebib.
udlændinge- og integrationsministeriet har over for abdullah chehade, alia khaled
kablaoui, wassim khaled kablaoui, alle zakaria abdel-razzak, jesmin majed abou soweid
og maria ayoub principalt påstået tilbagebetaling af 11.193,17 kr. med tillæg af procesrente
af 10.000 kr. fra den 22. februar 2017 og af 1.193,17 kr. fra den 3. maj 2017, subsidiært stad-
fæstelse og mere subsidiært betaling af et mindre beløb.
ministeriet har over for marwan yassin påstået tilbagebetaling af 22.386,33 kr. med tillæg af
procesrente af 20.000 kr. fra den 22. februar 2017 og af 2.236,33 kr. fra den 3. maj 2017, sub-
sidiært tilbagebetaling af 11.193,17 kr. med tillæg af procesrente af 10.000 kr. fra den 22.
februar 2017 og af 1.193,17 kr. fra den 3. maj 2017, mere subsidiært stadfæstelse og mest
subsidiært betaling af et mindre beløb.
ministeriet har over for de øvrige appellanter påstået stadfæstelse, subsidiært betaling af et
mindre beløb.
anbringender
appellanterne har supplerende anført navnlig, at tidspunktet for deres indgivelse af ansøgning
om dansk indfødsret ikke er afgørende for bedømmelsen af spørgsmålet om forsinkelse af
deres erhvervelse af indfødsret. hvis der i stedet for vildledning om betingelserne for dansk
indfødsret til statsløse var givet korrekt vejledning herom fra ministeriets side, kunne og ville
appellanterne have indgivet deres ansøgninger på et tidligere tidspunkt. dette tidligere tids-
punkt er derfor afgørende for bedømmelsen af spørgsmålet om forsinkelse.
forældelsen af marwan yassins krav var efter forældelseslovens § 3, stk. 2, suspenderet i den
foreliggende situation, hvor ministeriet aktivt vildledte ham om hans rettigheder.
                                               - 3 -
udlændinge- og integrationsministeriet har supplerende anført navnlig, at spørgsmålet om
vejledningspligt skal afgøres efter de almindelige forvaltningsretlige regler, og at der ikke er
ført bevis for forsinkelse af appellanternes erhvervelse af dansk indfødsret som følge af for-
kert eller ufyldestgørende vejledning. grundlaget for bedømmelsen af spørgsmålet om forsin-
kelse kan alene være ministeriets sagsbehandling af de konkrete ansøgninger, som faktisk
blev indgivet, og ikke en hypotese om, at appellanterne kunne have indgivet ansøgning på et
tidligere tidspunkt.
marwan yassins godtgørelseskrav er forældet, idet hans uvidenhed om kravet skyldtes en
retsvildfarelse, der ikke kan begrunde suspension efter forældelseslovens § 3, stk. 2.
højesterets begrundelse og resultat
sagen angår, om appellanterne har krav på godtgørelse og erstatning for følger af forsinket
erhvervelse af dansk indfødsret.
af de grunde, landsretten har anført, tiltræder højesteret, at der ikke er sket overtrædelse af
artikel 3 i den europæiske menneskerettighedskonvention i forbindelse med behandlingen af
appellanternes ansøgninger om dansk indfødsret.
højesteret tiltræder endvidere, at spørgsmålet om godtgørelse for følger af forsinket erhver-
velse af dansk indfødsret skal vurderes med udgangspunkt i det tidspunkt, hvor ministeriet
modtog ansøgning herom i det enkelte tilfælde. som anført af landsretten blev ansøgningerne
om dansk indfødsret fra sarah abdul hadi, bilal abdul hadi, mossa abdel razzak merhi,
osama assad keblawi, nesrin kablaoui, ajah amar el zaman jamal saleh, mahmoud ali
chebib, mariam daoud, mohammad ghoneim og chehade ali chebib behandlet i overens-
stemmelse med de internationale regler for statsløse. der er herefter ikke grundlag for godtgø-
relse til dem.
udlændinge- og integrationsministeriet har anerkendt, at abdullah chehade, wassim khaled
kablaoui, alle zakaria abdel-razzak, jesmin majed abou soweid, alia khaled kablaoui og
maria ayoub kunne have fået dansk indfødsret tidligere end sket, hvis deres ansøgninger var
blevet behandlet i overensstemmelse med de internationale regler for statsløse. ministeriet har
                                               - 4 -
på den baggrund anerkendt, at der er grundlag for at yde de pågældende godtgørelse for den
indtrådte forsinkelse, og at godtgørelsen passende kan fastsættes til 10.000 kr.
højesteret finder, at der ikke efter erstatningsansvarslovens § 26, stk. 1, er grundlag for at
tilkende de pågældende yderligere beløb og nedsætter derfor godtgørelsen til dem til 10.000
kr.
udlændinge- og integrationsministeriet har anerkendt, at også marwan yassin som udgangs-
punkt har krav på en godtgørelse på 10.000 kr. som følge af det afslag på dansk indfødsret,
han modtog den 22. juni 2007. ministeriet har imidlertid anført, at kravet er forældet, jf. for-
ældelseslovens § 3, stk. 1, idet retssagen først blev anlagt mere end 3 år efter modtagelsen af
afslaget, og idet der ikke er grundlag for suspension, jf. § 3, stk. 2.
marwan yassin var ved modtagelsen af afslaget den 22. juni 2007 uvidende om, at afslaget
var i strid med konventionen fra 1961 om begrænsning af statsløshed, og der forelå således en
retsvildfarelse. højesteret finder, at der ikke foreligger sådanne særlige omstændigheder, at
retsvildfarelsen undtagelsesvis kan begrunde suspension af forældelsen i henhold til forældel-
seslovens § 3, stk. 2. kravet er derfor forældet.
hvad angår appellanternes erstatningskrav vedrørende gebyrer, stadfæster højesteret dommen
af de grunde, som landsretten har anført.
højesteret frifinder herefter udlændinge- og integrationsministeriet for kravene fremsat af
sarah abdul hadi, bilal abdul hadi, mossa abdel razzak merhi, osama assad keblawi,
nesrin kablaoui, ajah amar el zaman jamal saleh, mahmoud ali chebib, mariam daoud,
mohammad ghoneim, chehade ali chebib og marwan yassin. marwan yassin skal derfor
tilbagebetale 22.386,33 kr. med tillæg af procesrente af 20.000 kr. fra den 22. februar 2017 og
af 2.236,33 kr. fra den 3. maj 2017.
hvad angår abdullah chehade, wassim khaled kablaoui, alle zakaria abdel-razzak,
jesmin majed abou soweid, alia khaled kablaoui og maria ayoub stadfæster højesteret
dommen med den ændring, at godtgørelsen nedsættes til 10.000 kr., og at de pågældende der-
                                              - 5 -
for skal tilbagebetale 11.193,17 kr. med tillæg af procesrente af 10.000 kr. fra den 22. februar
2017 og af 1.193,17 kr. fra den 3. maj 2017.
                                      thi kendes for ret:
udlændinge- og integrationsministeriet frifindes for de påstande, der er nedlagt af abdullah
chehade, alia khaled kablaoui, wassim khaled kablaoui, alle zakaria abdel-razzak,
jesmin majed abou soweid og maria ayoub, og de pågældende skal hver især til ministeriet
tilbagebetale 11.193,17 kr. med tillæg af procesrente af 10.000 kr. fra den 22. februar 2017 og
af 1.193,17 kr. fra den 3. maj 2017.
udlændinge- og integrationsministeriet frifindes for de påstande, der er nedlagt af marwan
yassin, og han skal til ministeriet tilbagebetale 22.386,33 kr. med tillæg af procesrente af
20.000 kr. fra den 22. februar 2017 og af 2.236,33 kr. fra den 3. maj 2017.
for så vidt angår sarah abdul hadi, bilal abdul hadi, mossa abdel razzak merhi, osama
assad keblawi, nesrin kablaoui, ajah amar el zaman jamal saleh, mahmoud ali chebib,
mariam daoud, mohammad ghoneim og chehade ali chebib stadfæstes dommen, således at
udlændinge- og integrationsministeriet frifindes.
landsrettens bestemmelse om sagsomkostninger stadfæstes.
i sagsomkostninger for højesteret skal statsborgerforeningen som mandatar for sarah abdul
hadi, bilal abdul hadi, mossa abdel razzak merhi, abdullah chehade, mohammad
ghoneim, alia khaled kablaoui, wassim khaled kablaoui, marwan yassin, alle zakaria
abdel-razzak, osama assad keblawi, nesrin kablaoui, ajah amar el zaman jamal saleh,
chehade ali chebib, mahmoud ali chebib, jesmin majed abou soweid, maria ayoub og
mariam daoud betale i alt 125.000 kr. til udlændinge- og integrationsministeriet. beløbet
udredes af de pågældendes retshjælpsforsikring, subsidiært statskassen.
de idømte beløb skal betales inden 14 dage efter denne højesteretsdoms afsigelse.
sagsomkostningsbeløbet forrentes efter rentelovens § 8 a.
